Diari Oficial de la Generalitat Valenciana


Sumari del DOGV 1344, del 11-07-1990 (1990/818165)

ORDRE de 31 de maig de 1990, de la Conselleria de Cultura, Educació i Ciència, per la qual es convoquen beques per al perfeccionament de joves músics, cantants lírics i ballarins, en centres nacionals i internacionals, durant el curs acadèmic 1990-91.
-----------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/05/31/(4)/dof/vci/html**

### Dades del document

Número de DOGV
:   1344

Data del DOGV
:   11-07-1990

Secció del DOGV
:   DISPOSICIONS GENERALS

Número del document
:   1990/818165


Data del document
:   31-05-1990

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 31 de maig de 1990, de la Conselleria de Cultura, Educació i Ciència per la qual es convoquen beques per al perfeccionament de joves músics, cantants lírics i ballarins en centres nacionals i internacionals durant el curs acadèmic 90-91.  
Un dels objectius del programa «Música 92» és contribuir al desenvolupament formatiu dels nostres joves músics, cantants lírics i ballarins, així com facilitar la possibilitat d'accedir a cursos i activitats que tinguen com a finalitat la qualificació professional i l'actualització de coneixements, de tècniques i de metodologies en centres nacionals i internacionals.  
Per tant, d'acord amb les competències que em confereix l'article 35 de la Llei de la Generalitat Valenciana 5/1983 de 30 de desembre, del Govern Valencià,  
ORDENE:  
Article primer  
Es convoca la concessió de beques per a l'assistència a cursos de perfeccionament musical, de cant líric, i de dansa, de caràcter nacional i internacional, per al curs acadèmic 1990-91. Així mateix, s'aproven les bases per les quals es regirà la concessió, que s'inclouen com a annex I d'aquesta Ordre.  
Article segon  
L'import global màxim a concedir serà de 14.284.645 PTA, i es farà efectiu a càrrec de l'aplicació 37.01.819.927.4., línia de subvenció 402/000/90 del pressupost per a 1990.  
DISPOSICIONS FINALS  
Primera S'autoritza el Comissari de «Música 92» perquè adopte les mesures necessàries per dur a terme el que disposa aquesta Ordre.  
Segona  
Aquesta Ordre entrarà en vigor l'endemà de la seua publicació en el DOGV.  
València, 31 de maig de 1990.  
El Conseller de Cultura, Educació i Ciència,   
ANTONI ESCARRE ESTEVE  
ANNEX I  
Bases per a la concessió de beques per a l'assistència durant el curs acadèmic 90-91, a cursos de perfeccionament de joves músics, cantants lírics i ballarins.  
1. Beneficiaris  
Les beques objecte d'aquesta convocatòria s'adjudicaran entre els aspirants que reunesquen i acrediten els requisits següents:  
1) Ser espanyol i resident en la Comunitat Valenciana.  
2) No haver complit trenta anys el darrer dia del termini establert per a presentar la sol·licitud d'aquestes beques.  
3) Estar en possessió de la titulació mitjana o superior en música o cant líric, en qualsevol especialitat; o acreditar haver finalitzat els estudis de dansa.  
Aquestes ajudes es concediran exclusivament a persones físiques i seran indivisibles.  
2. Modalitats i dotació de les beques  
La dotació d'aquestes beques es fixarà en funció d'aquestes dues opcions:  
a) Modalitat A: Fins un mes de durada, fins a 80.000 PTA per a l'assistència a cursos a Espanya, i 175.000 PTA a l?estranger.  
b) Modalitat B: Fins deu mesos (curs acadèmic) fins a 475.000 PTA quan els cursos es realitzen a Espanya, i fins a 750.000 PTA si són a l?estranger.  
L'import global màxim a concedir, entre ambdues modalitats, serà de 71.810.858 PTA.  
El pagament d'aquestes beques es realitzarà de la manera següent:  
El 70% de la totalitat quan el beneficiari, després d'haver acceptat la beca, acredite per escrit al Comissari de «Música 92» l'admissió definitiva en un dels centres proposats per al desenvolupament del seu programa de treball. Així mateix, indicarà les dates del començament i l'acabament de l?esmentat curs.  
El 30% restant s'abonarà, després de la presentació del certificat qualificatiu del centre o la institució on s'hagen desenvolupat els estudis, acompanyats d'una memòria del treball fet.  
3. Termini i formalització de les sol·licituds  
a) El termini de presentació serà d'un mes comptador a partir de la publicació d'aquesta Ordre en el Diari Oficial de la Generalitat Valenciana.  
b) Les sol·licituds, dirigides al Conseller de Cultura, Educació i Ciència, i complimentades segons el model que s'adjunta com annex N, hauran de presentar-se en les oficines de »Música 92», situades en el carrer Martínez Cubells, núm. 2-5-15 de València, i s'acompanyaran dels documents següents:  
1. Memòria explicativa del programa a desenvolupar que incloga una estimació econòmica (viatges, estada, matrícula, etc.).  
2. Títols exigits i certificats d'estudis fets anteriorment sobre matèries de la seua especialitat artística.  
3. Realització d'activitats professionals desenvolupades.  
4. Prova acreditativa dels contactes realitzats pel sol·licitant amb el centre o els centres proposats en la instància per al desenvolupament del seu programa de treball que es referirà exclusivament al curs 1990-1991.  
5. Si la sol·licitud és per a l?estranger, el sol·licitant haurà d'indicar els idiomes que coneix i el nivell de coneixements d'aquests idiomes.  
6. Relació de les beques rebudes en els anys anteriors d'institucions públiques o privades per a ampliar estudis musicals, de cant o dansa.  
7. Haurà de fer-se constar igualment les subvencions que s'hagen sol·licitat, o hagen estat otorgades per unes altres institucions o organismes.  
8. Fotocòpia del DNI.  
c) Si la sol·licitud no inclou totes les dades exigides o falta documentació acreditativa, s'instarà a l?interessat perquè, en el termini de deu dies, solucione aquests defectes, i se li advertirà que si no ho fa, la sol·licitud serà arxivada. En tot cas, el Comissari de «Música 92» podrà demanar als sol·licitants que proporcionen qualsevol informació aclaridora, que considere necessària sobre els punts anteriorment indicats.  
4. Resolució, de les sol·licituds  
A la vista de les sol·licituds presentades una comissió avaluadora realitzarà la valoració i selecció de les mateixes.  
Aquesta comissió estarà presidida pel Comissari de «Música 92» i formaran part de la mateixa quatre personalitats de reconegut prestigi en l?àmbit musical, i designades per aqueix.  
Actuarà com a Secretari un funcionari adscrit al Comissari.  
En base al dictamen emés per la comissió avaluadora, el Comissari de «Música 92», proposarà l?Hble. Sr. Conseller la resolució d'aquesta convocatòria.  
5. Obligacions dels beneficiaris  
a) Comunicar per escrit al Comissari de «Música 92», l'acceptació formal de la beca concedida, una vegada rebuda la comunicació oficial d'aquesta, aportant la certificació de l'acceptació en el centre proposat per al desenvolupament del programa de treball.  
b) Començar a gaudir de la beca durant l'any 1990, complint ininterrompudament el programa de treball previst durant el període de temps per al qual s'havia sol·licitat.  
c) Comunicar per escrit al Comissari de «Música 92», abans del 31 d'octubre, la renúncia a la beca concedida, quan per no haver superat les proves d'admissió al centre o centres proposats, o per qualsevol altre motiu, no pugués aprofitar la beca durant l'any 1990.  
d) Presentar, davant del Comissari de «Música 92», en el termini màxim d'un mes a partir de l'acabament del curs per al qual s'havia concedit la beca, el certificat de les autoritats acadèmiques, professor o professors del centre o institució on es fan els estudis o els treballs, que acredite la continuïtat i l'aprofitament de la tasca feta.  
ANNEX II  
Model d?instància  
Dades particulars  
Nom Cognoms   
Data de naixement DNI   
Adreça CP   
Localitat Província   
Telèfon   
Dades professionals  
Titulació Especialitat   
Dades del Centre que sol·licita  
Nom Direcció   
Localitat País CP   
Dades de la beca  
l). Modalitat (A o B)   
2) Duració   
3) Data d?inici de la beca   
Dades bancàries  
Entitat Sucursal   
Direcció Població   
Llibreta o c/c núm.   
Titular del compte   
Sol·licita participar en la convocatòria de beques per a assistir a cursos de perfeccionament musical, cant i dansa. Així mateix, es compromet a complir els requisits de la convocatòria.  
 a de. de 1990  
HBLE. SR. CONSELLER DE CULTURA, EDUCACIO I CIENCIA  
C/ Martínez Cubells, 2-5-15. 46676 València.


Còpia Permalink ELI